Voluntats divines obstaculitzades per l’Església, 2

Vosaltres odieu / el qui exigeix judicis justos, / avorriu el qui diu la veritat. / Trepitgeu els febles / i els preneu la seva part de gra. / Per això no habitareu pas / les luxoses cases que heu construït / ni beureu el vi / de les vinyes selectes / que heu plantat. / Jo sé que amuntegueu les culpes, / que són molts els vostres pecats: / maltracteu l'innocent, / accepteu suborns, / no feu justícia als pobres. (Amós 5: 10-12)

Ai dels qui, a costa dels veïns, / engrandeixen les cases i els camps! / (...) Escolteu què m'assegura / el Senyor de l'univers: / Totes aquestes cases grans i boniques / es tornaran una ruïna; / ningú no habitarà aquests palaus. / (...) El Senyor de l'univers quedarà enaltit / quan restaurarà la justícia; / ell, el Déu sant, / mostrarà la seva santedat / restablint el dret. (Isaïes 5: 8-9) [Hi ha un refrany català que diu: “Cases fetes de robar, les veureu enderrocar.”]

Quan facis un préstec de diners, aliments o qualsevol altra cosa a un germà teu israelita, no li exigeixis interès. Podràs exigir interessos a un estranger, però no a un germà teu. (Deuteronomi 23: 20-21)

Nova prohibició divina (o bé profètica) en contra de robar cases i camps als veïns, prohibició que s’ha d’entendre extensible a les maneres “més modernes” que s’usen avui contra els mitjans de vida i d’habitabilitat.

Quan s’han robat enormes quantitats de terra en un país, o en tots, la concreció (deduïble) de la voluntat divina seria una Reforma agrària. Aquesta reforma l’han feta (que coneguem) els governs de Xina, de Cuba i el primer govern de la Segona República espanyola.

PagèsFerret

Escriptors

“Somnis de justícia”